pt gl gl gl gl gl it pt gl it gl pt en gl en pt ca pt gl pt gl en en ru ru en en fr en en sv fr de de fr fr fr sv en fr en ja fr de fr es nb fr de en en sv de de fr en fr it fr de en fr pt gl gl gl gl gl it pt gl it gl pt en gl en pt ca pt gl pt en en en pt en es pt es es es pt en es pt de es en en eo pt es es gl gl en de it cs hbs_lat pt pt pt es en de ca es pt es es hu gl it en ca en es ms pt pt pt en fr hu es sk es en es pt pt es en de ca es es gl war gl gl gl gl pt es fr es pt es gl gl gl gl gl gl gl pt en fr en en en es gl en zh en pt pt oc pt pt pt nb pt pt pt en en es pt es ja pt pt pt en pt gl pt gl pt gl fr gl gl pt pt it en en en en en en pt gl pt pt pt pt pt pt pt pt gl pt en pt pt pt pt pt en pt pt pt pt pt en en pt pt gl en en en en gl en en en en pt
Cartas a Emilia Pardo Bazán (XI), por Teresa Barro - Palavra Comum
Palavra Comum - Revista galega de artes e letras
Imos falar agora de como se forma e funciona a familia patriarcal, que é a base e o modelo do patriarcado en conxunto.
A primeira pergunta ten que ser cal é o obxetivo da familia. Se quixésemos decidir para que é a familia sen deixarnos levar polo modelo coñecido, o que resolvésemos dependeria mais que nada da ideia que teñamos de como debia ser o mundo no que estamos, de se cremos que haberia que potenciar ese mundo de maneira que funcionase o mellor posível para todos os que habiten, ou se pensamos que os humanos son intrinsecamente insignificantes, que a maioria deles nunca van valer para nada e que sempre será mellor que governe un grupo de autoridades superiores. A crenza nas elites foi o que asentou o patriarcado e o que sempre imperou no mundo. Os monarcas, os governantes, os imperios e todos os que acadaron mando e viraron autoridades foron considerados superiores axiña que obtiveron ese mando, que se interpretou como outorgado diretamente polas autoridades divinas. Esa é a pauta autoritaria que rexe en todas as estruturas sociais e políticas, a de que hai superiores e inferiores natos e unha xerarquia natural e de orixe divina que hai que respeitar. E esa pauta non desaparecerá mentres se siga cultivando na familia patriarcal.
A cuestión fundamental é a de se a familia debe ser para procriar ou para criar, para reproducir o que xa está feito ou para iniciar algo novo, para ancorar no pasado ou para abrirse ao futuro. O obxetivo da familia patriarcal é procriar, reproducir e obstruir o futuro para asentar un sistema de control e dependencia. Esa familia impón obediencia cega ás autoridades, que son sempre ¨superiores¨, e desalenta o espírito criador. O de que a reprodución fose o obxetivo da familia apoiárono todos os que usaron crenzas relixiosas para divinizar o patriarcado. A igrexa católica, por exemplo, sostivo que o matrimonio era para procriar, e que só así tiña sentido a unión de home e muller. Noutras relixións nas que esa doutrina está menos explícita, a ideia funciona coa mesma forza e tambén nas sociedades mais laicas ou mais ateias. Caberia pensar que, en principio, cando unha sociedade está secularizada en grande medida, como están case todas as sociedades mais adiantadas, o entusiasmo por ter fillos e facer familias diminuiria e que muitos preferirian viver en liberdade, sen as ataduras, responsabilidades e problemas que iso causa. Sería lóxico, talvez, mas asegúroche, Emilia, que na sociedade dos meus tempos o entusiasmo pola familia non desaparece e aumenta mais cada vez, e até se sobreentende que para facer unha familia hai que ter fillos. A parella non é unha ¨familia¨. A presión social e psicolóxica que se exerce para que se fagan familias non é menor que a de antes, e o obxetivo da familia segue sendo o que impuxo o patriarcado.
A forma da familia patriarcal pode variar un pouco dunha época a outra e dunha cultura a outra, mas a estrutura básica é sempre a mesma, porque non se coñece nengun outro modelo e todos estamos convencidos de que a familia ten que ser asi e non pode ser de outra maneira. Talvez no comezo do mundo fose diferente, ou talvez sexa algo distinta nalgunhas culturas mui isoladas. Fora diso, tanto ten que a familia sexa musulmá, xudía, cristiá, africana, americana ou europeia: o modelo é único e as variantes que poda haber non afectan á estrutura básica. A única variación está no grau de autoritarismo que teñan.
Na familia patriarcal o papel que cadaquén deberá representar está claramente definido. Os pais representan a autoridade e os fillos veñen ao mundo para repetir e encaixar no estabelecido. Os fillos son dos pais e para os pais. Non se espera nen se fomenta que os fillos aporten algo novo, como seria lóxico que se fixese, dado que son vidas novas que xa pertencen a épocas distintas das dos ¨vellos¨. Iso é impensável no sistema. Os fillos non se traen ao mundo con ánimo educador e pedagóxico, o que suporia facer tudo o posível para axudarlles a desenvolver o seu potencial. Tráense por razóns de fundo relixioso muitas veces, por automatismo, e para cumprir o que está mandado, para ¨realizarse¨ e por sentimentos narcisistas e egoístas, de ter alguén que é propriedade dun e que se espera que sexa reflexo dun. O que mais inflúe é que a sociedade espera que se teñan fillos e empuxa a telos por todos os meios posíveis. Escapar desa presión é difícil, pois que ese sentimento de deber de reproducirse e reproducir a familia está adentrado nas capas inconscientes dos homes e das mulleres depois de tantos séculos de repetición das mesmas pautas nese sentido. No marco do patriarcado, ter fillos é un deber coa familia, a sociedade e a própria pesoa, que, home ou muller, non estará completa sen eles.
O pai é a figura principal da que depende a familia. Forma parte dunha liña masculina de patriarcas que empeza, na cultura xudaico-cristiá, por exemplo, no Patriarca do ceu, e que noutras culturas empeza tambén con algun outro Patriarca divino ou humano. O pai é a rama principal dese tronco que é a Familia e o que dá o apelido, a ¨marca¨, á familia. O papel que ten que cumprir o pai patriarcal é o de comportarse como a figura que sostén e dá carácter e categoria á familia que forma. Correspóndelle ser a autoridade máxima e, mesmo por iso, deberá manter as distancias. Tradicionalmente o pai foi sempre unha figura distante, como a do monarca ou a de calquera que teña mando e deba manter a autoridade sobre os inferiores. Só nestes últimos tempos e nas sociedades mais adiantadas comeza a proporse a cuestión de en que consistirá ser bon pai e de como haberá que facer para selo. Empeza a haber homes que se senten atraídos pola posibilidade de actuar como pais distintos dos tradicionais, ainda que non haxa modelos para iso. Non obstante, e esta é unha das muitas absurdidades que criou o patriarcado, no sistema patriarcal sempre foi mais posível ser bon pai que boa nai. Na familia patriarcal o pai ten o rol principal, de ¨marca¨ física, económica e social, mas a nai ten a tarefa de marcar e encamiñar as emocións e sentimentos dos fillos e de entregalos ao sistema, e só cumprindo ese labor pode sair da sua inferioridade conxénita de muller e subir de categoría, virar Nai-ídolo e deixar de ser muller. Ese rol imposibilita o altruísmo necesario para encarregarse debidamente das xeracións mais novas que veñen ao mundo. O papel de pai no patriarcado permite algun altruísmo porque iso non chega a afetar ao sistema. O de nai non permite nengun, porque con iso o sistema se debilitaría. A nai é a principal bisagra do sistema patriarcal; por iso insístese tanto en que a muller non é nada, nen sequer muller, se non vira nai segundo os moldes do sistema. Con outros moldes e sen a sua colaboración, o sistema derrubaríase.
Se eu che dixese, Emilia, que a nai teria que ser a principal educadora dos fillos, seguramente pareceríache absurda a afirmación. A ti e a case todo o mundo, porque a ideia do que é ser nai que inseriu o patriarcado foi a de que é a que cuida fisicamente dos fillos (o que non é certo case nunca), a de que é unha santa por telos traído ao mundo e merece gratitude eterna por terlles dado a vida, que tambén é santa sempre no sistema, e, nas versións mais sentimentais, a de que ama incondicionalmente aos fillos, polo menos aos varóns, e que nunca haberá amor como o dela. Mas o feito de que nen se aceite a ideia da nai educadora, e de que nunca se quixese educar ás mulleres porque se pensaba que podian cumprir mellor o seu papel e a sua misión canto mais ignorantes fosen, prova que o patriarcado non quer que as mulleres eduquen aos fillos e que o que precisa delas é que os desorienten e os entreguen ás autoridades e á sociedade estabelecida.
(Galiza-Inglaterra) Estudou Filosofía e Letras na Universidade de Santiago de Compostela e na de Madrid, licenciándose nesta última en Pedagoxía en 1960. En 1962 casou con Fernando Pérez-Barreiro Nolla, co que en 1964 se traslada a Londres, onde traballou como tradutora, residindo desde 2008 en Lancaster (Inglaterra). Membro fundadora do Grupo de Traballo Galego de Londres, ten colaborado con distintas publicacións galegas, como Grial, A Nosa Terra e Sermos Galiza, así como nos programas de radio da BBC. En 1980 obtivo o certificado da Faculty of the Astrological Studies de Londres. Obra: Ensaio: Cartas a Rosalía, 1981, Edicións do Castro; Introducción á Astroloxía, 1983, Xerais; Dentro e fóra, 2002. Traducións: Contos de Andersen, 1983, Edicións do Castro; Alicia no país das marabillas, de Lewis Carroll, xunto con Fernando Pérez-Barreiro, Xerais; Alicia do outro lado do espello, Xerais; Fábulas de Esopo, 1997, Laiovento.
You might also like
* cronica Kerley Carvalhedo
À noite, o vazio | Kerley Carvalhedo
* Crónicas Ernesto Salgado Areias
Abraço ibérico | Ernesto Salgado Areias
* Crónicas Ernesto Salgado Areias
Galego, memória e afeto (I) | Ernesto Salgado Areias
Adeus, ti, Ponte Nafonso I por Ramón Blanco
Posted On 6 Setembro, 2022 Palavra Comum 0
"En la ingeniería civil la seguridad estructural está en lo más profundo de su identidad, por lo que no puede admitir …
«Não vou por aí»: A máscara
Posted On 14 Janeiro, 2021 Alfredo Ferreiro Salgueiro 0
«Não vou por aí»: A máscara. Há tempo que queria escrever sobre esta crise político-económico-sanitária local, regional, nacional, estatal, mundial…
10 poemas do livro “Enfermaria” de Ana Paula Jardim
30 Setembro, 2022 0
APRENDIZAGEM | Artur Alonso Novelhe
27 Setembro, 2022 0
Projecto Planta I Malvada Associação Artística
16 Setembro, 2022 0
Carta aberta à Europa I Chus Pato
25 Agosto, 2022 0
O seu endereço de email não será publicado. Campos obrigatórios marcados com *
Notify me of follow-up comments by email.
Notify me of new posts by email.
Este site utiliza o Akismet para reduzir spam. Fica a saber como são processados os dados dos comentários.
Entrevista | Luís Osório: “Os artistas, pela primeira vez desde há pelo menos três séculos, não estão na vanguarda do pensamento”
Afonso Cruz, uma escolha fresca e proteica
Entrevista | Ugia Pedreira: “A música salvou-me desde nena”
Escrever o cansaço incansável: Žižek Vai ao Ginásio
GALEGO-PORTUGUÊS – da teoria à prática
O tempo das “Não-Coisas”. E o uso excessivo das redes sociais segundo Byung-Chul Han
Entrevista | Jaime Rocha: “O olhar do poeta é o primeiro e o último possível”
Entrevista | Gonçalo M. Tavares: “A Literatura parte da perversão”
Palavra Comum ~ Revista galega lusófona de artes e letras
Entrevista | Luís Osório: “Os artistas, pela primeira vez desde há pelo menos três séculos, não estão na vanguarda do pensamento”
Afonso Cruz, uma escolha fresca e proteica
Entrevista | Ugia Pedreira: “A música salvou-me desde nena”
Escrever o cansaço incansável: Žižek Vai ao Ginásio
GALEGO-PORTUGUÊS – da teoria à prática
Subscrever Blog via email
Indique o seu endereço de email para subscrever este site e receber notificações de novos artigos por email.
Revista Palavra Comum - © COPYRIGHT 2018 PALAVRACOMUM.COM
Share stories you like to your friends
Utilizamos cookies para melhorar a sua experiência no nosso website. Ao navegar neste website está a concordar com a nossa política de cookies.Continuar Saber mais
Privacidade & Política de Cookies
This website uses cookies to improve your experience while you navigate through the website. Out of these, the cookies that are categorized as necessary are stored on your browser as they are essential for the working of basic functionalities of the website. We also use third-party cookies that help us analyze and understand how you use this website. These cookies will be stored in your browser only with your consent. You also have the option to opt-out of these cookies. But opting out of some of these cookies may affect your browsing experience.
Necessary cookies are absolutely essential for the website to function properly. This category only includes cookies that ensures basic functionalities and security features of the website. These cookies do not store any personal information.
Any cookies that may not be particularly necessary for the website to function and is used specifically to collect user personal data via analytics, ads, other embedded contents are termed as non-necessary cookies. It is mandatory to procure user consent prior to running these cookies on your website.